N-Acetilaspartatska kiselina
N-Acetilaspartatska kiselina ili N-acetilaspartat (NAA) je izvedenica asparaginske kiseline s formulom C6H9NO5 i molekulskom masom od 175,139. NAA je druga najkoncentriranija molekula u mozgu nakon aminokiseline glutamata. Nalazi se u moždanim neuronima odraslih, oligodendrocitima i mijelinu, a sintetizira se u mitohondrijama iz asparaginske kiseline i acetil-koenzima A.